《闻喜鹊》
宋代·李覯

翩翩者鹊何品流，羽毛白黑林之幽。
生平智力可料度，有巢往往输鸣鸠。
天然却会报人喜，愚儿幼女唯尔求。
万声千噪几曾验，闻者终是轩眉头。
从来鸟鸟爱反哺，孝慈情性谁可俦。
其间於事最先见，告人凶祸令人忧。
忧时不肯自脩饰。祷请神鬼争啾啾。
告之愈验愈见恶，共云灾患鸦之由。
弹丸瓦石相驱逐，名园佳树难依投。
忠言逆耳世罕用，属镂曾割伍员喉。
莫笑后来司马公，事事称好真良谋。